pythainlp/thaigov-v2-corpus-22032023 huggingface dataset:
วันอังคารที่ 12 เมษายน 2565
ถ้อยแถลงนายกรัฐมนตรี  ในการประชุมประชุมเชิงยุทธศาสตร์ระหว่างประเทศว่าด้วยโรคไม่ติดต่อและเป้าหมายการพัฒนาที่ยั่งยืน
ถ้อยแถลงนายกรัฐมนตรี
ในการประชุมประชุมเชิงยุทธศาสตร์ระหว่างประเทศว่าด้วยโรคไม่ติดต่อและเป้าหมายการพัฒนาที่ยั่งยืน (International Strategic Dialogue Meeting on Non-Communicable Diseases (NCDs) and Sustainable Development Goals (SDGs))
ถ้อยแถลงนายกรัฐมนตรี
ในการประชุมประชุมเชิงยุทธศาสตร์ระหว่างประเทศว่าด้วยโรคไม่ติดต่อและเป้าหมายการพัฒนาที่ยั่งยืน (International Strategic Dialogue Meeting on Non-Communicable Diseases (NCDs) and Sustainable Development Goals (SDGs))
วันที่ 12 เมษายน 2565
ในรูปแบบการประชุม hybrid
*************************
ท่านประธานาธิบดีนานา อัดโด ดังกวา อาคูโฟ-อัดโด แห่งสาธารณรัฐกานา
ท่านนายกรัฐมนตรีโยนัส การ์ สเตอเรอ แห่งราชอาณาจักรนอร์เวย์
ดร. ทีโดรส อัดฮานอม กีบรีเยซุส ผู้อำนวยการใหญ่องค์การอนามัยโลก
ท่านผู้มีเกียรติทุกท่าน
ผมรู้สึกยินดีและเป็นเกียรติที่ได้รับเชิญเข้าร่วมกล่าวถ้อยแถลงในการประชุมวันนี้ และขอชื่นชมรัฐบาลกานา รัฐบาลนอร์เวย์ และองค์การอนามัยโลก ที่ริเริ่มจัดเวทีนี้เพื่อเสริมสร้างความร่วมมือระหว่างประเทศ
ในการป้องกันและควบคุมปัญหาโรคไม่ติดต่อ ซึ่งเป็นภัยคุกคามอันดับหนึ่งต่อสุขภาพของประชาชนทั่วโลก
ที่ผ่านมา ไทยได้ดำเนินการอย่างแข็งขันเพื่อบรรลุเป้าหมายการพัฒนาที่ยั่งยืน รวมถึงเป้าหมาย SDG 3.4 เรื่องการลดอัตราการตายก่อนวัยอันควรจากโรคไม่ติดต่อลงหนึ่งในสาม และเป้าหมาย SDG 3.8 เรื่องการบรรลุหลักประกันสุขภาพถ้วนหน้า ภายในปี 2573 ทั้งนี้ ไทยประสบความสำเร็จในการขยายการเข้าถึงบริการสุขภาพภายใต้ระบบหลักประกันสุขภาพถ้วนหน้าให้ครอบคลุมประชากรได้มากกว่าร้อยละ 99.6 ตั้งแต่ปี 2564 ซึ่งมากที่สุดในภูมิภาคเอเชียตะวันออกเฉียงใต้ อย่างไรก็ดี การจัดการกับโรคไม่ติดต่อยังคงเป็นความท้าทายสำคัญ รัฐบาลจึงกำหนดให้การแก้ไขปัญหาโรคไม่ติดต่อเป็นวาระแห่งชาติ โดยระดมความร่วมมือจากทุกภาคส่วนเพื่อกำหนดยุทธศาสตร์และแผนงานในระดับชาติ กำหนดให้มีการรายงานผลต่อคณะรัฐมนตรี เพื่อเป็นกลไกในการติดตาม รวมทั้งส่งเสริมการลงทุนด้านการส่งเสริมสุขภาพ
ซึ่งเป็นส่วนหนึ่งของการป้องกันโรคไม่ติดต่อด้วย
การแพร่ระบาดของโควิด-19 ส่งผลให้การบริการที่เกี่ยวข้องกับโรคไม่ติดต่อมีข้อจำกัดและประสบ
ความท้าทาย อีกทั้งยังมีความเสี่ยงสูงสำหรับผู้ป่วยกลุ่มนี้ ดังนั้น ผมเห็นว่าเพื่อให้เราสามารถเตรียมการและรับมือกับภาวะฉุกเฉินทางสาธารณสุขได้อย่างมีประสิทธิภาพยิ่งขึ้นในอนาคต เราจำเป็นที่จะต้องบรรจุเรื่อง
การป้องกันและรักษาโรคไม่ติดต่อในแผนการเตรียมความพร้อมด้านภัยฉุกเฉินทางสาธารณสุขทั้งในระดับชาติ ภูมิภาค และระหว่างประเทศ นอกจากนี้ การมีระบบหลักประกันสุขภาพถ้วนหน้าที่ครอบคลุมและเข้มแข็ง
จะช่วยสนับสนุนการจัดการและการเข้าถึงบริการสาธารณสุข รวมถึงโรคไม่ติดต่อได้ดียิ่งขึ้น ซึ่งไทยพร้อมแบ่งปันประสบการณ์ และส่งเสริมความร่วมมือกับประเทศต่าง ๆ ด้านนี้ต่อไป
สุดท้ายนี้ ไทยขอยืนยันคำมั่นที่จะปฏิบัติตามปฏิญญาทางการเมืองของการประชุมระดับสูงของสมัชชาสหประชาชาติ ครั้งที่ ๓ ว่าด้วยการป้องกันและการควบคุมโรคไม่ติดต่อ เพื่อขับเคลื่อนการบรรลุเป้าหมาย SDG 3.4 และเป้าหมายอื่น ๆ ที่เกี่ยวข้องด้านสุขภาพเพื่อความเป็นอยู่ที่ดีของประชาชน
ขอบคุณและสวัสดีครับ
*************************
วันพุธที่ 13 กรกฎาคม 2565
สธ. แนะประชาชนเดินทางช่วงวันหยุดยาว 13-17  ก.ค. เข้มป้องกันอุบัติเหตุ-โควิด 19
กระทรวงสาธารณสุข ห่วงสุขภาพประชาชนช่วงวันหยุดยาว 13-17 กรกฎาคม นี้ เดินทางท่องเที่ยว/
กลับภูมิลำเนา เตรียมตัวล่วงหน้าก่อนเดินทาง ผู้ขับขี่งดดื่มเครื่องดื่มแอลกอฮอล์ คาดเข็มขัดนิรภัย สวมหมวกกันน็อค ป้องกันการบาดเจ็บจากอุบัติเหตุ พร้อมใช้หลัก 2U
กระทรวงสาธารณสุข ห่วงสุขภาพประชาชนช่วงวันหยุดยาว13-17 กรกฎาคม นี้ เดินทางท่องเที่ยว/กลับภูมิลำเนา เตรียมตัวล่วงหน้าก่อนเดินทาง ผู้ขับขี่งดดื่มเครื่องดื่มแอลกอฮอล์ คาดเข็มขัดนิรภัย สวมหมวกกันน็อค ป้องกันการบาดเจ็บจากอุบัติเหตุ พร้อมใช้หลัก 2U ป้องกันตนเองจากโควิด 19
วันนี้ (13 กรกฎาคม 2565) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่าช่วงระหว่างวันที่ 13-17 กรกฎาคมนี้ ซึ่งเป็นวันหยุดยาวเนื่องในวันอาสาฬหบูชาและวันเข้าพรรษา คาดว่าจะมีประชาชนออกเดินทางท่องเที่ยว ทำบุญ และกลับภูมิลำเนาจำนวนมาก กระทรวงสาธารณสุขมีความห่วงใยประชาชนทั้งจากอุบัติเหตุทางถนนและโรคโควิด 19 จึงขอให้ผู้ที่จะเดินทางเตรียมการล่วงหน้า ศึกษาเส้นทางที่จะใช้ หากมีโรคประจำตัวขอให้เตรียมยาให้พร้อม สำหรับผู้ที่ทำหน้าที่ขับรถ ควรพักผ่อนให้เพียงพออย่างน้อย 8 ชั่วโมงก่อนเดินทาง งดดื่มเครื่องดื่มแอลกอฮอล์ทุกชนิด ไม่ควรกินยาแก้ไข้หวัดบางชนิดซึ่งจะทำให้เกิดอาการง่วงซึม นอกจากนี้ ควรคาดเข็มขัดนิรภัย/สวมหมอกกันน็อคทุกครั้งที่ขับขี่ รวมถึงสังเกตอาการตนเองก่อนเดินทางหากป่วยมีไข้ ไอ เจ็บคอ ให้ตรวจATK และหลีกเลี่ยงการเข้าใกล้ผู้สูงอายุ เพื่อป้องกันการนำเชื้อโควิด 19 ไปสู่คนในครอบครัว
นอกจากนี้ การไปร่วมกิจกรรมทำบุญทางศาสนาซึ่งอาจมีการรวมคนจำนวนมาก ขอให้ใช้มาตรการ2U คือ Universal Prevention มาตรการป้องกันโรคส่วนบุคคล เว้นระยะห่าง ล้างมือ หลีกเลี่ยงสถานที่แออัด หากต้องพบผู้อื่นให้สวมหน้ากากตลอดเวลาเพื่อลดความเสี่ยง ตรวจ ATK ทันที เมื่อมีอาการป่วย และ Universal Vaccination ฉีดวัคซีนโควิด 19 ให้ครบ 3 เข็ม และฉีดเข็มกระตุ้นทุก 4 เดือน เพื่อเพิ่มภูมิคุ้มกัน ช่วยลดอาการป่วยรุนแรงและลดการเสียชีวิตได้
********************************* 13 กรกฎาคม 2565
วันเสาร์ที่ 19 กุมภาพันธ์ 2565
นายกฯ ย้ำรัฐบาลมุ่งเน้นแก้ไขปัญหาความยากจน กำหนดปี 65 เป็นปีแห่งการแก้หนี้ภาคครัวเรือน เตรียมพร้อมเติบโตไปกับเศรษฐกิจใหม่ภายหลังโควิด
.....
วันนี้ (18 ก.พ. 65) พล.อ.ประยุทธ์ จันทร์โอชา นายกรัฐมนตรี และ รมว.กห. ชี้แจงข้อกล่าวหาจากฝ่ายค้านในที่ประชุมสภาผู้แทนราษฎรสมัยสามัญประจำปี ครั้งที่ 2 โดยระบุถึงการแก้ไขปัญหาความยากจนที่มุ่งเน้นประชาชนทุกกลุ่ม ทั้งการลดหนี้ภาคครัวเรือนและปัญหาที่ดินทำกิน ซึ่งรัฐบาลได้มีการเตรียมแผนงานอย่างเป็นระบบ ทั้งระยะปานกลาง – ยาว และหากข้อสังเกตใดที่เป็นประโยชน์ ก็พร้อมจะนำไปขับเคลื่อนต่อไป
.
ในปี 2565 รัฐบาลกำหนดให้เป็นปีแห่งการแก้หนี้ภาคครัวเรือน ใน 8 เรื่องสำคัญ เช่น หนี้ กยศ. หนี้เช่าซื้อรถยนต์ - จักรยานยนต์ หนี้สินข้าราชการ หนี้บัตรเครดิตและสินเชื่อส่วนบุคคล ฯลฯ ภายใต้แนวคิด “การขจัดความยากจนและพัฒนาคนทุกช่วงวัยอย่างยั่งยืน ตามหลักปรัชญาของเศรษฐกิจพอเพียง” เป็นการแก้ปัญหาความยากจนแบบมุ่งเป้าแต่ละครัวเรือน วางกลไกครอบคลุมตั้งแต่ระดับนโยบายไปถึงระดับปฏิบัติ
.
รัฐบาลพยายามสร้างโอกาสให้เกิดกับประเทศ พยายามหารายได้ใหม่ ๆ สร้างงานใหม่ ๆ ให้กับประชาชน ประเทศไทยต้องมีการลงทุนและเตรียมความพร้อมที่จะเติบโตไปพร้อมกับแนวโน้มเศรษฐกิจใหม่ภายหลังจากสถานการณ์โควิด-19 คลี่คลายลง ใน 4 เรื่อง ได้แก่ 1.การใช้เทคโนโลยีดิจิทัล 2.การลดปริมาณคาร์บอน 3.การค้าและการลงทุน 4.การพัฒนาด้านการแพทย์ ยา และวัคซีน
.
รวมถึง 5 อุตสาหกรรมเป้าหมาย S-curve ที่ต้องดำเนินการอย่างเร่งด่วน ทั้งอุตสาหกรรมยานยนต์ไฟฟ้า/ อุตสาหกรรมท่องเที่ยว/ อุตสาหกรรมดิจิทัล/ อุตสาหกรรมอิเล็กทรอนิกส์/ อุตสาหกรรมยา เป็นโอกาสของนักลงทุนต่างชาติที่มีความสามารถ พร้อมด้วยนวัตกรรมและเทคโนโลยีสมัยใหม่
.
อ่านเพิ่มเติม คลิกhttps://www.thaigov.go.th/news/contents/details/51714
#ไทยคู่ฟ้า#ร่วมต้านโควิด19#ประชุมสภา#อภิปรายทั่วไป
-------------------
วันศุกร์ที่ 5 พฤศจิกายน 2564
Thailand and Lao PDR to reinforce cooperation in public health and cross-border connectivity
Thailand and Lao PDR to reinforce cooperation in public health and cross-border connectivity
November 4, 2021, at 1430hrs, at the Ivory Room, Thai Khu Fah Building, Government House, H.E. Mr. Saleumxay Kommasith, Minister of Foreign Affairs of the Lao People's Democratic Republic, paid a courtesy call on Prime Minister and Defense Minister Gen. Prayut Chan-o-cha on occasion of his visit to Thailand to attend the 22nd Thailand- Lao PDR Joint Commission (JC) Meeting. Government Spokesperson Thanakorn Wangboonkongchana disclosed gist of the meeting as follows:
The Prime Minister welcomed Minister of Foreign Affairs of the Lao PDR to Thailand, and congratulated the success of the 22nd Thailand- Lao PDR Joint Commission (JC) Meeting under which the goal to restrengthen relations and cooperation has been reached. The Prime Minister also conveyed his regard to Lao PDR President Thongloun Sisoulith and Prime Minister Phankham Viphavanh, and hoped to meet the two leaders in person once the COVID-19 situation eases.
Minister of Foreign Affairs of the Lao PDR expressed pleasure to have visited Thailand once again. Thailand and Lao PDR have forged tight-knitted relations and cooperation in all dimensions. The Lao PDR Minister hoped that the two countries continue to reinforce post-COVID-19 cooperation, especially in the fields of public health, infrastructure investment, and border cooperation, for the benefits of the people of both countries.
With regards to the 22nd Thailand- Lao PDR Joint Commission (JC) Meeting, Minister of Foreign Affairs of the Lao PDR stated that he and the Thai Minister of Foreign Affairs were pleased with their first meeting in 3 years, and had a chance to review past cooperation between the two countries, which, despite the COVID-19 situation, Thailand and Lao PDR have continued to support and facilitate each other. Lao PDR wishes to increase cooperation with Thailand in tourism, rail connectivity, and trade connectivity to other countries, as well as border investment, public health cooperation, especially COVID-19 vaccination.
The Prime Minister expressed pleasure to endorse cooperation in the fields of mutual interest. On border cooperation, Thailand urged for close cooperation mechanism along the border at the operational level to prevent illegal cross border activities. Cross-border trade for economic rehabilitation should also be promoted through the reopening of temporary-closed border crossing points, in parallel with strengthening of public health safety. Concerned provincial governors and border officials of both countries will discuss further in detail on the matter. Thailand and Lao PDR should also reinforce cooperation on legal connectivity and various standards that will further facilitate trade and investment, and transport activities between the two countries.
วันพุธที่ 15 มิถุนายน 2565
ธพว. ขับเคลื่อนวาระแห่งชาติ ดันเอสเอ็มอีไทยก้าวสู่ BCG Model รวมพลังพันธมิตรพาเข้าถึง “เงินทุนคู่พัฒนา”หนุนธุรกิจเติบโตยั่งยืน
ธพว.ร่วมขับเคลื่อนวาระแห่งชาติของรัฐบาล เดินหน้าผลักดัน SMEsไทยยกระดับธุรกิจตามแนวทาง BCG Model ประสานพลังหน่วยงานพันธมิตร เข้าถึงแหล่งทุน “สินเชื่อ BCG Loan” วงเงิน 1,000 ลบ. ควบคู่กับเติมความรู้ผ่านโปรแกรมพัฒนา ติดปีกเติบโตอย่างเข้มแข็งและยั่งยืน
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank กล่าวว่า โลกแห่งอนาคตจะมุ่งแข่งขันด้วยเทคโนโลยี วิทยาศาสตร์ และนวัตกรรม รัฐบาลจึงกำหนดโมเดลพัฒนาเศรษฐกิจใหม่ บนพื้นฐานเศรษฐกิจชีวภาพ เศรษฐกิจหมุนเวียน และเศรษฐกิจสีเขียว หรือ “BCG Model” (Bio-Circular-Green Economy) โดยให้ความสำคัญสูงสุดยกเป็น “วาระแห่งชาติ” ดังนั้น ธพว. ในฐานะสถาบันการเงินของรัฐ เพื่อการพัฒนาเอสเอ็มอีไทย ขานรับนโยบายรัฐบาล และพัฒนาสู่การเป็นธนาคารที่ยั่งยืนตามกรอบการดำเนินงานด้านสิ่งแวดล้อม สังคม และกำกับดูแลกิจการที่ดี (Environment , Social and Governance : ESG) ซึ่งจะเป็นกลไกสำคัญ สร้างประโยชน์ให้เศรษฐกิจ สังคม และสิ่งแวดล้อมของประเทศ เติบโตอย่างสมดุลและยั่งยืน โดยร่วมมือกับหน่วยงานพันธมิตรต่าง ๆ ผลักดันผู้ประกอบการเอสเอ็มอีไทยเข้าถึง “เงินทุน” คู่ “การพัฒนา” สามารถนำแนวทาง BCG Model ไปปรับใช้ในธุรกิจ อันจะสร้างประโยชน์เชิงเศรษฐกิจอย่างสูงสุด
ทั้งนี้ ด้าน “เงินทุน” ผ่าน “โครงการสินเชื่อธุรกิจที่เป็นมิตรต่อสิ่งแวดล้อม” หรือ “BCG Loan วงเงิน 1,000 ล้านบาท เป็นบริการทางการเงินครบวงจร มีทั้งเงินกู้ระยะยาว (Term Loan) เงินกู้ระยะสั้น (PN) และหนังสือค้ำประกัน (LG) วงเงินกู้สูงสุด 50 ล้านบาทต่อราย อัตราดอกเบี้ยเริ่มต้นเพียง 3.99% ต่อปี ระยะเวลาผ่อนชำระนานสูงสุด 12 ปี ปลอดชำระเงินต้นสูงสุด 2 ปี วัตถุประสงค์เพื่อให้ SMEs มีเงินทุนพัฒนาต่อยอดธุรกิจตามแนวทาง BCG Model เช่น ลงทุน ปรับปรุง ขยาย หรือปรับเปลี่ยนการดำเนินธุรกิจ หมุนเวียนเสริมสภาพคล่อง หรือ Refinance เป็นต้น พิเศษสุด ฟรี! ค่าธรรมเนียมวิเคราะห์โครงการ (Front End Fee) กำหนดรับคำขอกู้ถึง 31 พฤษภาคม 2566 มาก่อนได้ก่อน หยุดรับคำขอกู้เมื่อเต็มวงเงิน
ด้าน “พัฒนา” เติมความรู้ให้ SMEs ร่วมกับมูลนิธิยูนุสไทยแลนด์ (Yunus-Thailand) คัดเลือก SMEs ต้นแบบ BCG Model จัดเตรียมที่ปรึกษาในโครงการ “SME D Coach” อีกทั้ง จัดโครงการและกิจกรรมยกระดับธุรกิจสู่ BCG Model อย่างต่อเนื่อง เช่น จัดสัมมนาออนไลน์ร่วมกับหน่วยงานพันธมิตร “สถาบันพลาสติก” เรื่อง "เทคโนโลยีประหยัดพลังงาน Induction Heater เพื่ออุตสาหกรรมที่ยั่งยืน” ช่วยให้เอสเอ็มอีไทยประหยัดพลังงานในกระบวนการผลิต ในวันที่ 14 มิถุนายน 2565 เป็นต้น
สามารถแจ้งความประสงค์ได้ผ่านช่องทางต่างๆ เช่น เว็บไซต์ของธนาคาร( www.smebank.co.th ), LINE Official Account : SME Development Bank และสาขาของ ธพว.ทั่วประเทศ เป็นต้น สอบถามข้อมูลเพิ่มเติม Call Center 1357
วันจันทร์ที่ 25 ตุลาคม 2564
นายกรัฐมนตรีขอบคุณกลุ่มบริษัท ยูนิลีเวอร์ ประเทศไทย มอบสิ่งของอุปโภคบริโภค ช่วยเหลือผู้ประสบภัยน้ำท่วม ย้ำรัฐบาลเร่งบริหารจัดการน้ำทั้งระบบ ลดความเสียหายแก่ประชาชน
นายกรัฐมนตรีขอบคุณกลุ่มบริษัท ยูนิลีเวอร์ ประเทศไทย มอบสิ่งของอุปโภคบริโภค ช่วยเหลือผู้ประสบภัยน้ำท่วม ย้ำรัฐบาลเร่งบริหารจัดการน้ำทั้งระบบ ลดความเสียหายแก่ประชาชน
นายธนกร วังบุญคงชนะ โฆษกประจำสำนักนายกรัฐมนตรี เผย วันนี้ (25 ตุลาคม 2564) เวลา 08.45 น. ณ ห้องสีม่วง ตึกไทยคู่ฟ้า ทำเนียบรัฐบาล ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้นายธีรภัทร ประยูรสิทธิ ปลัดสำนักนายกรัฐมนตรี เข้าพบ เพื่อรับมอบสิ่งของบริจาคจากกลุ่มบริษัท ยูนิลีเวอร์ ประเทศไทย และส่งมอบแก่ นายสุทธิพงษ์ จุลเจริญ ปลัดกระทรวงมหาดไทย เพื่อนำไปช่วยเหลือประชาชนผู้ประสบภัยน้ำท่วมในพื้นที่ต่าง ๆ โดยมี นายวิษณุ เครืองาม รองนายกรัฐมนตรี นายดิสทัต โหตระกิตย์ เลขาธิการนายกรัฐมนตรี นายประทีป กีรติเรขา รองเลขาธิการนายกรัฐมนตรีฝ่ายการเมือง นายอนุชา บูรพชัยศรี รองเลขาธิการนายกรัฐมนตรีฝ่ายการเมือง และนางสาวไตรศุลี ไตรสรณกุล รองโฆษกประจำสำนักนายกรัฐมนตรี เข้าร่วมด้วย
ในโอกาสนี้ นายกรัฐมนตรีเป็นประธานในพิธีรับมอบสิ่งของบริจาค เครื่องบริโภคอุปโภค มูลค่า 2,960,604 บาท จากผู้บริหารกลุ่มบริษัท ยูนิลีเวอร์ ประเทศไทย เพื่อมอบให้แก่ปลัดกระทรวงมหาดไทยเพื่อนำไปช่วยเหลือผู้ประสบภัยน้ำท่วมต่อไป โดยนายกรัฐมนตรี ชื่นชมและขอบคุณนายโรเบิร์ต แคนเดลิโน ผู้บริหารระดับสูงยูนิลีเวอร์ ประเทศไทย และคณะผู้บริหาร ที่มอบสิ่งของบริจาคในครั้งนี้ สะท้อนคนไทยไม่ทิ้งกันในช่วงเวลาที่ยากลำบาก ทั้งในสถานการณ์การแพร่ระบาดของโควิด-19 และปัจจุบันคือสถานการณ์น้ำท่วม ที่รัฐบาลกำลังเร่งแก้ไขปัญหาให้ได้โดยเร็วที่สุด ด้วยการบริหารจัดการน้ำของประเทศทั้งระบบ
นายกรัฐมนตรียังกล่าวว่า ประเทศไทยเป็นพื้นที่ลุ่มต่ำทำให้ยังต้องประสบปัญหาสถานการณ์อุทกภัย ประกอบกับความผันผวนของสภาพอากาศ และฝนที่ไม่ตกตามฤดูกาล มีปริมาณมากบ้างน้อยบ้าง รัฐบาลจึงต้องวางแผนการบริหารจัดการน้ำของประเทศทั้งระบบครบวงจร ตั้งแต่ตอนบน ตอนกลาง และตอนล่าง ของประเทศ โดยสั่งการให้กระทรวงมหาดไทยร่วมกับกระทรวงเกษตรและสหกรณ์ สทนช. หน่วยงานที่เกี่ยวข้อง เร่งระบายน้ำที่ยังท่วมขังสู่ทะเล โดยเฉพาะการระบายน้ำจากแม่น้ำท่าจีนสู่ภาคตะวันออก อาจส่งผลให้ระดับน้ำในแหล่งน้ำตามธรรมชาติสูงขึ้นเพราะเป็นคูคลองที่มีความตื้นและเล็ก จึงต้องมีการขุดลอกควบคู่กับการกักเก็บน้ำไว้ใช้ และมีการบริหารจัดการระบายน้ำออกอย่างเหมาะสม ซึ่งขณะนี้ กรมป้องกันและบรรเทาสาธารณภัยได้สนับสนุนเครื่องสูบน้ำซึ่งมีระยะทางการสูบ 10 กิโลเมตร เพื่อเร่งดึงน้ำ จูงน้ำ และตัดตอนน้ำออกไปด้านข้างให้ได้มากที่สุดและเก็บกักน้ำไว้ในทุ่งต่าง ๆ รวมทั้งไร่นาของประชาชนโดยเร็ว ขณะเดียวกันก็เร่งช่วยเหลือดูแลเยียวยาพื้นที่รองรับน้ำดังกล่าวด้วย
.............................................
วันพฤหัสบดีที่ 30 มิถุนายน 2565
สุริยะฯ สั่งเร่งกระตุ้นเศรษฐกิจ ดันโครงการแปลงเครื่องจักรเป็นทุนฯ ช่วยเหลือผู้ประกอบการ โชว์ปี 2565 แค่ 9 เดือน อัดเงินทุนถึงมือผู้ประกอบการกว่า 2 แสนล้านแล้ว
สุริยะฯ สั่งเร่งกระตุ้นเศรษฐกิจ ดันโครงการแปลงเครื่องจักรเป็นทุนฯ ช่วยเหลือผู้ประกอบการ โชว์ปี 2565 แค่ 9 เดือน อัดเงินทุนถึงมือผู้ประกอบการกว่า 2 แสนล้านแล้ว
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม กล่าวในโอกาสเป็นประธานสักขีพยานในพิธีลงนามบันทึกความร่วมมือ “โครงการแปลงเครื่องจักรเป็นทุนเพื่อส่งเสริมผู้ประกอบการให้เข้าถึงแหล่งเงินทุน” ระหว่างกรมโรงงานอุตสาหกรรม สภาอุตสาหกรรมแห่งประเทศไทย ธนาคารกรุงไทย และ SME Bank ว่าได้สั่งการให้กรมโรงงานฯ ดำเนินการกระตุ้นเศรษฐกิจ โดยให้เร่งจัดทำโครงการดังกล่าวขึ้น เพื่อให้ผู้ประกอบการโรงงานสามารถนำเครื่องจักรที่อยู่ในโรงงานมาใช้เป็นหลักประกันสินเชื่อกับทางสถาบันการเงินได้ และนำเงินทุนที่ได้มาทำการปรับปรุงการประกอบการให้มีศักยภาพเพิ่มขึ้น ทั้งในด้านประสิทธิภาพการผลิต ลดมลพิษด้านสิ่งแวดล้อม เพื่อเป็นการเพิ่มศักยภาพทางการแข่งขันให้กับกลุ่มอุตสาหกรรม ตามนโยบายโมเดลเศรษฐกิจแบบใหม่ (BCG Economy) ของรัฐบาล
นายกอบชัย สังสิทธิสวัสดิ์ ปลัดกระทรวงอุตสาหกรรม เสริมว่า โครงการนี้ทั้งสี่ฝ่ายจะร่วมมือกันในด้านการส่งเสริมผู้ประกอบกิจการอุตสาหกรรมให้สามารถเข้าถึงแหล่งเงินทุนด้านเครื่องจักร และจะมีการส่งเสริมสนับสนุนมาตรการทางการเงิน (Financial support) พิเศษต่าง ๆ ให้กับผู้ประกอบการ โดยที่ธนาคารกรุงไทย และ SME Bank จะดำเนินการพัฒนาผลิตภัณฑ์สินเชื่อพิเศษในรูปแบบต่าง ๆ เช่น สินเชื่อ Factoring สินเชื่อเพื่อการเป็นคู่ค้ากับภาครัฐ ฯลฯ เพื่อเป็นแหล่งเงินทุนสนับสนุนผู้ประกอบการ โดยเน้นกลุ่มเป้าหมายไปที่โรงงานเป็นหลัก
ด้านนายวันชัย พนมชัย อธิบดีกรมโรงงานอุตสาหกรรม กล่าวต่อว่า ในปีงบประมาณ 2563 เนื่องจากสถานการณ์การแพร่ระบาดของไวรัส COVID-19 มีการจดทะเบียนกรรมสิทธิ์เครื่องจักรจำนวน 1,113 ราย 5,606 เครื่อง มียอดจดจำนองเหลือเพียง 8 หมื่นล้าน และกระเตื้องขึ้นในปีงบประมาณ 2564 โดยมีการจดทะเบียนกรรมสิทธิ์เครื่องจักรจำนวน 992 ราย 6,197 เครื่อง และสามารถจดจำนองได้ถึง 1.7 แสนล้านบาท ทั้งนี้ในช่วง 3 ไตรมาสแรกของปีงบประมาณ 2565 มีการจดทะเบียนกรรมสิทธิ์เครื่องจักรจำนวน 771 ราย 3,417 เครื่อง และมีการจดจำนองไปแล้ว 2.04 แสนล้านบาท ซึ่งหลังจากลงนาม MOU กันในวันนี้แล้ว คาดว่าจะสามารถทำให้ผู้ประกอบการเข้าถึงแหล่งทุนได้สะดวก รวดเร็วขึ้น และจะมีการจดจำนองเพิ่มขึ้น ทำให้เกิดการหมุนเวียนทางเศรษฐกิจดียิ่งขึ้นต่อไป
“กระทรวงอุตสาหกรรม ขอเชิญชวนให้ผู้ประกอบการโรงงานทั่วประเทศนำเครื่องจักรที่มีอยู่มาทำการการจดทะเบียนกรรมสิทธิ์เครื่องจักร เพื่อเตรียมความพร้อมในการแปลงเป็นเงินทุน โดยโรงงานที่อยู่ใน กทม. สามารถติดต่อสอบถามได้ที่กรมโรงงานอุตสาหกรรม โทร. 0 2430 6300 ส่วนโรงงานที่อยู่ต่างจังหวัด สามารถยื่นจดทะเบียนหรือติดต่อสอบถามได้ที่สำนักงานอุตสาหกรรมจังหวัดที่โรงงานตั้งอยู่ หรือที่กรมโรงงานอุตสาหกรรมด้วยก็ได้” อธิบดีกรมโรงงานฯ กล่าวทิ้งท้าย
วันพฤหัสบดีที่ 19 พฤษภาคม 2565
ดีอีเอส หารือผู้แทน MRI ด้านการพัฒนา AI โครงสร้างพื้นฐานการจัดการน้ำ-การพัฒนาด้านคมนาคม และMRI เตรียมจัดตั้งสำนักงานฯ ในไทยเร็วๆ นี้
ดีอีเอส หารือผู้แทน MRI ด้านการพัฒนา AI โครงสร้างพื้นฐานการจัดการน้ำ-การพัฒนาด้านคมนาคม และMRI เตรียมจัดตั้งสำนักงานฯ ในไทยเร็วๆ นี้
เมื่อวันที่18พฤษภาคม2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมด้วยผู้แทนดศ.ได้ให้การต้อนรับและร่วมหารือกับนายสืบศิษฏ์ศานติศาสน์ผู้แทนจากสถาบันวิจัยมิตซูบิชิประเทศญี่ปุ่น(Mitsubishi Research Institute: MRI)ณห้อง801ชั้น8กระทรวงดิจิทัลฯในโอกาสนี้ผู้แทนจากMRIได้แนะนำความเป็นมาและภารกิจให้กระทรวงฯได้รับทราบโดยปัจจุบันMRIมีสำนักงานตั้งอยู่ณประเทศญี่ปุ่นเมืองดูไบสหรัฐอาหรับเอมิเรตส์และกรุงฮานอยสาธารณรัฐสังคมนิยมเวียดนามและมีแผนที่จะจัดตั้งสำนักงานในประเทศไทยโดยสถาบันMRIถือเป็นสถาบันวิจัยขนาดใหญ่ของญี่ปุ่นที่เปิดมาเป็นเวลา100ปีโดยให้บริการเป็นที่ปรึกษาศึกษาวิจัยและวางแผนนโยบายการดำเนินงานนวัตกรรมการบริการการจัดการและโซลูชันในด้านต่างๆอาทิ5G Smart City Wellness Healthcareและอื่นๆให้แก่ภาครัฐและภาคเอกชนภายในประเทศญี่ปุ่นและในประเทศต่างๆซึ่งปลัดกระทรวงดิจิทัลเพื่อเศรษฐกิจและสังคมได้ให้ความสนใจในภารกิจและแนวทางการดำเนินงานของสถาบันMRIและได้ให้ข้อมูลถึงภารกิจหลักที่กระทรวงฯกำลังเร่งผลักดันอยู่ในปัจจุบันรวมไปถึงให้ข้อมูลความร่วมมือในประเด็นด้านการพัฒนาAIโครงสร้างพื้นฐานการจัดการน้ำและการพัฒนาด้านคมนาคมและด้านอื่นๆซึ่งยังเป็นประเด็นที่ประเทศญี่ปุ่นสามารถร่วมมือกับประเทศไทยทั้งในแง่ของการวางนโยบายการศึกษาและแลกเปลี่ยนเทคโนโลยีรวมทั้งการแลกเปลี่ยนผู้เชี่ยวชาญจากประเทศญี่ปุ่น
************
วันจันทร์ที่ 31 มกราคม 2565
กระทรวงยุติธรรม ประชุมคณะกรรมการจัดการเรื่องราวร้องทุกข์กรณีถูกกระทำทรมานและถูกบังคับให้หายสาบสูญ ครั้งที่ ๑/๒๕๖๕
กระทรวงยุติธรรม ประชุมคณะกรรมการจัดการเรื่องราวร้องทุกข์กรณีถูกกระทำทรมานและถูกบังคับให้หายสาบสูญ ครั้งที่ ๑/๒๕๖๕
ในวันจันทร์ที่ ๓๑ มกราคม ๒๕๖๕ เวลา ๑๐.๐๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม ได้มอบหมายให้ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการจัดการเรื่องราวร้องทุกข์กรณีถูกกระทำทรมานและถูกบังคับให้หายสาบสูญ ครั้งที่ ๑/๒๕๖๕ จัดโดยกองสิทธิมนุษยชนระหว่างประเทศ โดยมีนายเรืองศักดิ์ สุวารี อธิบดีกรมคุ้มครองสิทธิและเสรีภาพ นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ นางสาวจิฬาภรณ์ ตามชู กฤษณสุวรรณ ผู้อำนวยการสำนักงานช่วยเหลือทางการเงินแก่ผู้เสียหายและจำเลยในคดีอาญา นางเปรมยุดา ตันติกนกพร ผู้อำนวยการกองพิทักษ์สิทธิและเสรีภาพ และนางสาวนรีลักษณ์ แพไชยภูมิ ผู้อำนวยการกองสิทธิมนุษยชนระหว่างประเทศ พร้อมด้วยเจ้าหน้าที่ที่เกี่ยวข้องเข้าร่วมฯ ณ ห้องประชุมกระทรวงยุติธรรม ๑๐-๐๑ และผ่าน Application Cisco Webex Meeting กรมคุ้มครองสิทธิและเสรีภาพ
การประชุมในวันนี้ ได้มีการรายงานผลการดำเนินงานของคณะกรรมการฯ และอนุกรรมการฯ ประจำปี ๒๕๖๔ การรายงานความคืบหน้าการผลักดันร่างพระราชบัญญัติป้องกันและปราบปรามการทรมานและการกระทำให้บุคคลสูญหาย พ.ศ. .... การพิจารณาแบบฟอร์มการรับเรื่องราวร้องทุกข์กรณีถูกกระทำทรมานและกรณีถูกบังคับให้หายสาบสูญ (ฉบับปรับปรุงใหม่) และการพิจารณาข้อเสนอแนะของคณะกรรมการสิทธิมนุษยชนแห่งชาติในการปรับปรุงกฎหมาย กฎ ระเบียบ หรือ คำสั่ง เพื่อให้สอดคล้องกับหลักสิทธิมนุษยชน กรณีเจ้าหน้าที่ของรัฐซ้อมทรมานผู้ถูกควบคุมตัวเพื่อให้รับสารภาพ
ในการนี้ คณะกรรมการฯ ได้มีมติรับทราบผลการดำเนินงานของคณะกรรมการฯ และคณะอนุกรรมการฯ อีกทั้งเห็นชอบและมอบหมายให้กรมสอบสวนคดีพิเศษปรับแก้แบบฟอร์มการรับเรื่องราวร้องทุกข์ฯ ตามข้อเสนอแนะของที่ประชุมฯ รวมทั้งเห็นชอบและมอบหมายให้กรมคุ้มครองสิทธิและเสรีภาพในฐานะฝ่ายเลขานุการฯ ประมวลผลการดำเนินงานตามข้อเสนอแนะของคณะกรรมการสิทธิมนุษยชนแห่งชาติเพื่อเสนอคณะรัฐมนตรี รวมทั้งมอบหมายคณะอนุกรรมการป้องกันฯ พิจารณาศึกษาแนวทางป้องกันการทรมาน และกำหนดแนวปฏิบัติเพื่อให้เป็นมาตรฐานการดำเนินงานให้กับทุกหน่วยงานต่อไป
วันจันทร์ที่ 22 พฤศจิกายน 2564
กระทรวงสาธารณสุข ใช้หลัก VUCA เปิดเมืองอย่างปลอดภัยห่างไกลโควิด
กระทรวงสาธารณสุข ใช้หลักการ VUCA ฉีดวัคซีนให้ครอบคลุม ป้องกันตนเองขั้นสูงสุด สร้างพื้นที่ปลอดการแพร่เชื้อ และตรวจคัดกรองด้วย ATK ช่วยให้เปิดประเทศอย่างปลอดภัยห่างไกลโควิด
วันนี้ (22 พฤศจิกายน 2564) ที่โรงแรมท็อปแลนด์ คอนเวนชั่น เซ็นเตอร์ จังหวัดพิษณุโลก นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดการประชุมเชิงปฏิบัติการจัดทำแผนเตรียมความพร้อมรองรับการเปิดประเทศและการระบาดโรคติดเชื้อไวรัสโคโรนา 2019 ประจำปีงบประมาณพ.ศ. 2565 ภาคเหนือ เพื่อให้ทุกภาคส่วนร่วมระดมความคิดเห็น ข้อเสนอแนะและแลกเปลี่ยนเรียนรู้ นำไปพัฒนาแผนปฏิบัติการฯ ของแต่ละจังหวัดให้เหมาะสมกับสถานการณ์ในพื้นที่ โดยมี นายแพทย์เกียรติภูมิ วงศ์รจิต ปลัดกระทรวงสาธารณสุข คณะผู้บริหาร สธ. และหน่วยงานที่เกี่ยวข้อง ร่วมประชุมทั้ง Onsite และ Onlineรวม 400 คน อาทิ คณะกรรมการโรคติดต่อจังหวัด ผู้ว่าราชการจังหวัด รวมถึงผู้แทนภาคธุรกิจเอกชน
นายอนุทิน กล่าวว่า กระทรวงสาธารณสุขดำเนินงานภายใต้ข้อสั่งการนายกรัฐมนตรี จัดหาวัคซีนให้ประชาชนทุกคนอย่างเพียงพอ แต่พบว่ายังมีบางคนที่ไม่ประสงค์จะฉีดวัคซีน ซึ่งต้องเร่งทำความเข้าใจโดยเร็ว เพราะการฉีดวัคซีนได้ครอบคลุม เมื่อติดเชื้อจะช่วยให้สามารถควบคุมดูแลได้ ทั้งนี้ หลังจากการเปิดประเทศทุกหน่วยงานยังต้องควบคุมการระบาดให้ดี พร้อมกับสร้างความเชื่อมั่น เพื่อให้ประเทศไทยเดินหน้าต่อไปได้
ด้านนายแพทย์เกียรติภูมิ กล่าวว่า สถานการณ์โควิด 19 ภายหลังจากการเปิดประเทศ แนวโน้มผู้ติดเชื้ออาการหนักและผู้เสียชีวิตลดลง ส่วนผู้ที่เดินทางเข้าประเทศพบอัตราการติดเชื้อต่ำ และยังไม่พบการแพร่เชื้อ อย่างไรก็ตาม ยังต้องดำเนินงานภายใต้หลัก VUCA ได้แก่ ภาครัฐฉีด Vaccine ให้ครอบคลุมประชากรในประเทศ 70% หรือ 100 ล้านโดส ประชาชนใช้มาตรการ Universal Prevention ป้องกันตนเองสูงสุดกับทุกคน ทุกที่ ทุกเวลา เพื่อลดการติดเชื้อ ลดการระบาด สถานบริการ/สถานที่ต่างๆ ใช้มาตรการ Covid-free Setting สร้างพื้นที่ปลอดภัยจากเชื้อโควิด และใช้ ATK ตรวจคัดกรองในชุมชน สถานที่เสี่ยง ทั้งนี้ กระทรวงสาธารณสุขจะจัดสัปดาห์แห่งการฉีดวัคซีน 27 พฤศจิกายน ถึง 5 ธันวาคม 2564 นี้ เพื่อเร่งรัดการฉีดวัคซีนให้มากที่สุด โดยเฉพาะผู้สูงอายุ ผู้ป่วยติดเตียง และขยายไปถึงกลุ่มแรงงานต่างด้าว ซึ่งจะช่วยให้เราเปิดประเทศได้อย่างปลอดภัย ทุกคนได้กลับมาใช้ชีวิตอย่างมีความสุขด้วยวิถี New normal
****************************** 22 พฤศจิกายน 2564
วันพุธที่ 20 กรกฎาคม 2565
​PM expresses confidence on Govt's clarification at censure debate
​PM expresses confidence on Govt's clarification at censure debate
July 18, 2022, at 11.20 hrs, at the Government House, Prime Minister and Defense Minister Gen. Prayut Chan-o-cha disclosed that the cabinet, in its meeting on July 18, deliberated requests for disbursement of public health loan, of which there is little blance left, and is needed to be spared and optimized for the period of July - December. The same goes to central budget disbursement, which has been set aside for such contingencies as flood disaster, as the end of the fiscal year is coming close. The Government has to manage budet expenditure in the most prudent manner.
With regard to the censure debate, the Prime Minister has instructed coalition parties and cabinet members to prepare related information, and expressed confidence that target ministers will be able to clarify all the allegations and issues discussed during the debate. On his part, the Prime Minister will only present facts and useful information which would not damage national administration, the country's reputation, and foreign relations. He also called on all sides to take utmost precaution in presenting any information during the debate since the country and the world are still not in the normal situation. Countries in ASEAN and other regions have also encountered problems. Therefore, as a global community member, we must consider what should and should not be done, taking into account the global situation and international laws. The Prime Minister also reaffirmed that all the Government's policies and endeavors have been implemented solely for the benefit of the country and people.
วันจันทร์ที่ 18 กรกฎาคม 2565
ครม. อนุมัติ 3,995 ล้านบาท จัดหายาโควิด-19  เพื่อหน่วยบริการสุขภาพทุกระดับ
ครม. อนุมัติ 3,995 ล้านบาท จัดหายาโควิด-19  เพื่อหน่วยบริการสุขภาพทุกระดับ
วันที่ 18 กรกฎาคม 2565 นายธนกร วังบุญคงชนะ โฆษกประจำสำนักนายกรัฐมนตรี แถลงมติคณะรัฐมนตรี เห็นชอบโครงการจัดหายารักษาผู้ป่วยโควิด-19 กรอบวงเงิน 3,995.2708 ล้านบาท ระยะเวลาดำเนินงาน 3 เดือน (ก.ค. -ก.ย. 65) แบ่งเป็นสำหรับซื้อยาและเวชภัณฑ์ทางการแพทย์ (ของใหม่) ได้แก่ Favipiravia/Molnupiravia เฉลี่ย 27 ล้านเม็ด/เดือน (จำนวน 1,296.00 ล้านบาท) และ Remdesivir จำนวน 57,000 vial/เดือน (จำนวน 21.96 ล้านบาท) วงเงินรวม 1,317.96 ล้านบาท รวมทั้งเป็นการแบ่งค้างชำระ สำหรับ Favipiravia/Molnupiravia 165 ล้านเม็ด (จำนวน 2,653.81 ล้านบาท) และค่าชุดตรวจ ATK จำนวน 1 ล้านชุด (จำนวน 23.50 ล้านบาท) ของเดือน มี.ค.- มิ.ย. 65 รวมวงเงิน 2,677.31 ล้านบาท
ทั้งนี้ โครงการจัดหายารักษาผู้ป่วยโรคโควิด-19 และวัสดุอุปกรณ์ทางการแพทย์สำหรับ เตรียมความพร้อมในการรับมือและป้องกันโรคโควิด-19 และดูแลรักษาผู้ติดเชื้อโควิด-19 สนับสนุนการปฏิบัติงานของบุคลากรทางการแพทย์ ในการรักษาผู้ติดเชื้อโควิด-19 ได้อย่างปลอดภัยในหน่วยบริการสุขภาพทุกระดับ
วันศุกร์ที่ 18 กุมภาพันธ์ 2565
ดีอีเอส หนุน สดช.-กสทช. จัดประชุมเชิงปฏิบัติการ หัวข้อ “U.S.- Thailand 6 GHz Standard Workshop”
ดีอีเอส หนุน สดช.-กสทช. จัดประชุมเชิงปฏิบัติการ หัวข้อ “U.S.- Thailand 6 GHz Standard Workshop”
เมื่อวันที่18กุมภาพันธ์2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานกล่าวเปิดการประชุมเชิงปฏิบัติการหัวข้อ“U.S.- Thailand 6 GHz Standard Workshop”จัดโดยสำนักงานคณะกรรมการดิจิทัลเพื่อเศรษฐกิจและสังคมแห่งชาติ(สดช.)ร่วมกับสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ(กสทช.)สถานเอกอัครราชทูตสหรัฐอเมริกาประจำประเทศไทยและสำนักงานส่งเสริมการค้าและพัฒนาแห่งสหรัฐอเมริกามีผู้เข้าประชุมออนไลน์จากหน่วยงานภาครัฐหน่วยงานภาคการศึกษาหน่วยงานรัฐวิสาหกิจและองค์การมหาชนกว่า100คน การประชุมครั้งนี้จัดขึ้นเพื่อส่งเสริมการใช้งานคลื่นความถี่6 GHzซึ่งจะครอบคลุมภาคการสื่อสารไร้สายของอุตสาหกรรมเทคโนโลยีสารสนเทศและการสื่อสาร โดยมุ่งเน้นไปที่การยกเว้นใบอนุญาตของเทคโนโลยีRadio Local Area Network (RLAN)เช่นWi-Fiและ5G NR-U ซึ่งเป็นความร่วมมือกันระหว่างหน่วยงานภาครัฐที่มีภารกิจเกี่ยวข้องกับนโยบายคลื่นความถี่ไร้สายและโทรคมนาคมจากประเทศอื่นๆในอาเชียน ในส่วนของรัฐบาลไทยจะดำเนินการระหว่าง สดช.และกสทช.ในการจัดสรรคลื่นความถี่ย่าน6 GHzให้อยู่ในเทคโนโลยีส่วนที่ได้รับการยกเว้นใบอนุญาต(License-exempt technologies)ผ่านการให้บริการแบบWi-Fi
ทั้งนี้เทคโนโลยีดังกล่าวจะช่วยเพิ่มผลผลิตในด้านต่างๆทั่วโลกได้มากกว่า4.9ล้านล้านดอลลาร์ช่วยขับเคลื่อนเศรษฐกิจดิจิทัลผ่านการเชื่อมต่อกับอุปกรณ์ต่างๆโดยมีการคาดการณ์ว่าภายในปีพ.ศ.2566จะมีจุดเชื่อมต่อสำหรับการรับส่งข้อมูลผ่านโทรศัพท์เคลื่อนที่มากกว่า70เปอร์เซ็นต์นอกจากนี้ยังมีเทคโนโลยีสำหรับโลกอนาคตจำนวนไม่น้อยที่ต้องอาศัยการเชื่อมต่อผ่านWi-Fiเช่นเทคโนโลยีInternet of Things (IoT)เทคโนโลยีการผลิตขั้นสูงเทคโนโลยีAR/VRการบริการสำหรับการแพทย์ทางไกลเช่นเดียวกับการเข้าถึงบรอดแบนด์ สำหรับชุมชนด้อยโอกาสเป็นต้น
**************
วันอาทิตย์ที่ 10 เมษายน 2565
วธ.ร่วมกับชาวขอนแก่น โชว์ศิลปวัฒนธรรมพื้นบ้านอีสาน-ศิลปะนานาชาติ ในงาน “แก่น LAND แคน”
วธ.ร่วมกับชาวขอนแก่น โชว์ศิลปวัฒนธรรมพื้นบ้านอีสาน-ศิลปะนานาชาติ ในงาน “แก่น LAND แคน” ชวนนักท่องเที่ยวชาวไทยและต่างชาติช้อปอาหาร ผลิตภัณฑ์ CPOT สร้างรายได้ให้ผู้ประกอบการ ศิลปิน ธุรกิจท่องเที่ยวฯ ประชาชนที่ได้รับผลกระทบจากโควิด-19
วธ.ร่วมกับชาวขอนแก่น โชว์ศิลปวัฒนธรรมพื้นบ้านอีสาน-ศิลปะนานาชาติ ในงาน “แก่น LAND แคน” ชวนนักท่องเที่ยวชาวไทยและต่างชาติช้อปอาหาร ผลิตภัณฑ์ CPOT สร้างรายได้ให้ผู้ประกอบการ ศิลปิน ธุรกิจท่องเที่ยวฯ ประชาชนที่ได้รับผลกระทบจากโควิด-19
เมื่อวันที่ ๙ เมษายน ๒๕๖๕ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดงาน "แก่น LAND แคน" การจัดแสดงศิลปวัฒนธรรมนานาชาติและการแสดงอัตลักษณ์วัฒนธรรมพื้นถิ่น จังหวัดขอนแก่น โดยมี นายประสพ เรียงเงิน หัวหน้าผู้ตรวจราชการกระทรวงวัฒนธรรม นายพันธ์เทพ เสาโกศล รองผู้ว่าราชการจังหวัด ขอนแก่น ผู้แทนจากสถานกงสุล หัวหน้าส่วนราชการ วัฒนธรรมจังหวัด ภาคอีสาน และประชาชน เข้าร่วม ณ ตลาดต้นตาล อำเภอเมืองขอนแก่น จังหวัดขอนแก่น
ปลัดกระทรวงวัฒนธรรม กล่าวว่า จากการที่กระทรวงวัฒนธรรม (วธ.) ได้ปรับเปลี่ยนสถานะเป็นกระทรวงสังคมกึ่งเศรษฐกิจที่ได้รับการยอมรับทั้งในและต่างประเทศ โดย ส่งเสริมให้ “วัฒนธรรมกินได้” อาทิ การส่งเสริมและพัฒนาผลิตภัณฑ์วัฒนธรรมไทย หรือ CPOT การส่งเสริมการท่องเที่ยวเชิงวัฒนธรรม “เที่ยวชุมชน ยลวิถี” พัฒนาอุตสาหกรรมสร้างสรรค์วัฒนธรรมและบริการ 5F ได้แก่ อาหาร ภาพยนตร์และวีดิทัศน์ผ้าไทย การออกแบบแฟชั่น มวยไทย และงานเทศกาลประเพณีสู่ระดับโลก สอดคล้องกับนโยบายจังหวัดขอนแก่น ที่ส่งเสริมและพัฒนาศักยภาพด้านสมาร์ท ซิตี้ (Smart City) และไมซ์ซิตี้ (MICE City) ช่วยเพิ่มรายได้จากการท่องเที่ยว และช่วยฟื้นฟูสภาพเศรษฐกิจ จากผลกระทบการแพร่ระบาดของโรคติดเชื้อไวรัสโคโรนา 2019 (โควิด-19) ดังนั้น วธ.จึงร่วมกับจังหวัดขอนแก่น บูรณาการกับภาครัฐ ภาคเอกชน เยาวชนและประชาชนจัดงาน "แก่น LAND แคน" การจัดแสดงศิลปวัฒนธรรมนานาชาติและการแสดงอัตลักษณ์วัฒนธรรมพื้นถิ่น จังหวัดขอนแก่นขึ้น ระหว่างวันที่ 6-17 เมษายน 2565 ณ บริเวณตลาดต้นตาลและมหาวิทยาลัยขอนแก่น เพื่อสร้างภาพลักษณ์ ส่งเสริมการท่องเที่ยวด้วยการนำทุนทางวัฒนธรรม ภูมิปัญญา อาหาร ศิลปะการแสดง สินค้าและบริการทางวัฒนธรรม มาเผยแพร่สู่สายตาประชาชน ทั้งชาวไทยและชาวต่างชาติ กระตุ้นเศรษฐกิจ สร้างรายได้ให้ผู้ประกอบการ ศิลปิน ภาคธุรกิจท่องเที่ยวและประชาชน
ปลัดวธ. กล่าวต่อไปว่า ภายในงานมีกิจกรรม ประกอบด้วย การแสดงศิลปวัฒนธรรมจากศิลปินที่มีชื่อเสียง ศิลปินพื้นบ้าน และเครือข่ายเยาวชนทางวัฒนธรรม การแสดงศิลปวัฒนธรรมนานาชาติ การสาธิตและออกร้านจำหน่ายสินค้าและบริการทางวัฒนธรรม การเดินแบบแฟชั่นผ้าไทย ผ้าขอนแก่น การจัดจุดเช็คอินแก่นักท่องเที่ยว การประชาสัมพันธ์สถานที่ท่องเที่ยวทางวัฒนธรรม และการถ่ายทอดสด ไลฟ์สด การแสดงและนำเสนอผลิตภัณฑ์วัฒนธรรมไทย และผลิตภัณฑ์วัฒนธรรมชุมชนไทย เป็นต้น ขอขอบคุณทุกภาคส่วน จังหวัดขอนแก่น สถานกงสุลประเทศต่างๆ ที่ประจำ ณ จังหวัดขอนแก่น อาทิ จีน เวียดนาม ลาว ฝรั่งเศส และเปรู เครือข่ายสภาวัฒนธรรม ภาคเอกชน สมาคม องค์กร เยาวชนและประชาชน ที่ช่วยกันอนุรักษ์ ฟื้นฟู และเผยแพร่มรดกทางวัฒนธรรม นำเสนอความเป็นไทยผ่าน Soft Power ที่เป็นทุนทางวัฒนธรรม ให้เกิดมูลค่าทางเศรษฐกิจ และเป็นสื่อความสัมพันธ์กับมิตรประเทศทั่วโลกได้อย่างแท้จริง
วันอังคารที่ 1 มีนาคม 2565
ครม. ปลื้มอาคารแสดงไทย งาน World Expo 2020 Dubai ได้รับความนิยมในลําดับที่ 1 ในโซน Mobility  ช่วง 3 เดือนแรก (ต.ค.-ธ.ค. 64 ) มีผู้เข้าชมแล้ว 713,945 คน
ครม. ปลื้มอาคารแสดงไทย งาน World Expo 2020 Dubai ได้รับความนิยมในลําดับที่ 1 ในโซน Mobility  ช่วง 3 เดือนแรก (ต.ค.-ธ.ค. 64 ) มีผู้เข้าชมแล้ว 713,945 คน
วันที่ 1 มี.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผย ที่ประชุมคณะรัฐมนตรีรับทราบความก้าวหน้าโครงการอาคารแสดงประเทศไทย งาน World Expo 2020 Dubai รอบช่วง 3 เดือนแรก (เดือน ต.ค.-ธ.ค. 64) มีผู้เข้าชมแล้วทั้งสิ้น 713,945 คน (ณ ข้อมูล ณ วันที่ 31 ธ.ค. 64) และได้รับความนิยมจากผู้เข้าชมในลําดับที่ 1 ในโซน Mobility และเป็นลำดับที่ 4 จากอาคารจัดแสดง ระดับประเทศทั้งหมดโดยรองจากซาอุดีอาระเบีย ปากีสถาน สหรัฐอาหรับเอมิเรตส์และไทย
สำหรับปัจจัยที่ส่งผลต่อความสนใจจากสื่อไทยและต่างประเทศ ได้แก่ (1) เนื้อหา และรูปแบบการนําเสนอ (เช่น ศิลปวัฒนธรรมไทย พระอัจฉริยภาพของสถาบันพระมหากษัตริย์) (2) ความนิยมของร้านอาหารไทย (โดยเฉพาะจากชาวสหรัฐอาหรับเอมิเรตส์และชาวต่างชาติ) และ (3) การแสดงประจําวันบริเวณเวทีหน้าอาคารแสดงฯ (เช่น การแสดงชุด Thai Fighting Spirit) โดยมีกิจกรรมที่สําคัญ ได้แก่ การจัดแสดงศิลปวัฒนธรรมไทย เช่น การแสดงมวยไทยประยุกต์ ร่วมกับเกมและแอนิเมชัน การแสดงสี่ภาคผสมจังหวะดนตรีที่ทันสมัย และการแสดงโขน การจัดกิจกรรมตามเทศกาลต่าง ๆ เช่น เทศกาลอาหารไทยและสุขภาพ เทศกาลลอยกระทง และงานวันชาติไทย การจัดกิจกรรมเกี่ยวกับความสัมพันธ์ระหว่างประเทศ เช่น กิจกรรมเฉลิมฉลองครบรอบ 45 ปี การสถาปนาความสัมพันธ์ทางการทูต ระหว่างไทย-สหรัฐอาหรับเอมิเรตส์ นอกจากนี้ ยังได้รับรองบุคคลสําคัญระดับราชวงศ์ ระดับรัฐบาล และองค์การระหว่างประเทศ อาทิ Prince Sora Bint Saud Al-Saud ซาอุดิอาระเบีย รัฐมนตรีแห่งรัฐว่าด้วยความร่วมมือระหว่างประเทศ สหรัฐอาหรับเอมิเรตส์
สำหรับแผนงานกิจกรรมในช่วง 3 เดือนหลัง คือ เดือน ม.ค.-มี.ค. 65 จะเน้นการจัดกิจกรรมเพื่อแสดงศักยภาพด้านต่าง ๆ ของไทย เช่น เทศกาลดิจิทัลและนวัตกรรม เช่น นําเสนอโครงการเน็ตประชารัฐ สินค้าและบริการของดิจิทัลสตาร์ทอัพไทย และนวัตกรรมสินค้าฮาลาล เทศกาลพลังงานและสิ่งแวดล้อม เช่น นําเสนอนวัตกรรมด้านพลังงานแห่งอนาคต สัปดาห์เผยแพร่ศิลปวัฒนธรรมไทยและผลิตภัณฑ์ของไทย เช่น มวยไทย นวดไทย และอาหารไทย และเทศกาลแห่งความสุข โดยนําเสนอผลิตภัณฑ์การเกษตรตามฤดูกาล
โฆษกประจำสำนักนายกรัฐมนตรี ยังเปิดเผยว่า ตลอดระยะเวลาที่ผ่านมา Thailand Pavillion ภายใต้พื้นที่ Mobility Zone ในงาน World Expo Dubai 2020 ได้รับความสนใจและกระแสตอบรับจากนักท่องเที่ยวอย่างมาก ด้วยเนื้อหาภายในที่เกี่ยวข้องกับนวัตกรรมการขับเคลื่อนประเทศไทย การแสดงโชว์พิเศษ การนำเสนอผลงานผลิตภัณฑ์สัญชาติไทยและเทคโนโลยีดิจิทัลจากพันธมิตรภาครัฐและเอกชนที่หมุนเวียนกันมาจัดแสดง ล่าสุด เมื่อวันที่ 12 กุมภาพันธ์ 2565 ที่ผ่านมายังได้จัดกิจกรรมพิเศษฉลองยอดผู้เข้าชมอาคารแสดงประเทศไทย ครบ 1 ล้าน และคาดว่าจะเพิ่มขึ้นต่อไปจนสิ้นสุดงานในเดือนมีนาคมนี้
วันพฤหัสบดีที่ 7 กรกฎาคม 2565
นายกฯ มั่นใจระบบสาธารณสุขไทยเข้มแข็งพร้อมรับมือโควิด-19 เข้มยึดหลัก 2U ลดความเสี่ยงการติดเชื้อและแพร่เชื้อ
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม ติดตามสถานการณ์การแพร่ระบาดของโรคโควิด-19 อย่างใกล้ชิด ซึ่งขณะนี้มีการรายงานพบการติดเชื้อโควิดเพิ่มขึ้นเป็นระลอกเล็ก ๆ (Small Wave) อาจเป็นผลมาจากการผ่อนคลายมาตรการและเปิดประเทศ ประชาชนกลับมาใช้ชีวิตปกติ และมีผู้เดินทางเข้าและออกประเทศมากขึ้น
.
อย่างไรก็ตาม ขอให้เชื่อมั่นระบบสาธารณสุขของประเทศไทยยังเข้มแข็ง โดยรัฐบาลได้เตรียมการรองรับสถานการณ์ที่เกิดขึ้นอยู่ตลอดเวลาและมีความพร้อมรับมือทุกด้านเพียงพอ คือ หมอพอ เตียงพอ ยาและเวชภัณฑ์พอ รวมถึงเร่งเดินหน้าฉีดวัคซีนเข็มกระตุ้นให้ครอบคลุมมากขึ้นเพื่อสร้างภูมิคุ้มกันหมู่ทั่วประเทศ
.
และขอให้ประชาชนยังต้องเข้มข้นปฏิบัติตามมาตรการด้านสาธารณสุข 2U คือ Universal Prevention เว้นระยะห่าง ล้างมือ สวมหน้ากาก เพื่อป้องกันและลดการแพร่กระจายเชื้อโควิด และ Universal Vaccination ด้วยการฉีดวัคซีนให้ครอบคลุม โดยเฉพาะวัคซีนเข็มกระตุ้น เพื่อให้มีภูมิคุ้มกันสูงขึ้นอย่างต่อเนื่อง ซึ่งจะส่งผลให้การดำเนินชีวิตของประชาชนและกิจกรรมด้านเศรษฐกิจของประเทศเดินหน้าต่อไปได้ตามแผนที่กำหนดโดยไม่หยุดชะงัก
#ไทยคู่ฟ้า#ร่วมต้านโควิด19
-------------------
วันอังคารที่ 2 สิงหาคม 2565
ครม. อนุมัติจ่ายค่ารักษาพยาบาล ฉีดวัคซีนกลุ่มบุคคลที่มีปัญหาสถานะ/ไม่ใช่คนไทย กรอบวงเงิน 2,021.4692 ล้านบาท
ครม. อนุมัติจ่ายค่ารักษาพยาบาล ฉีดวัคซีนกลุ่มบุคคลที่มีปัญหาสถานะ/ไม่ใช่คนไทย กรอบวงเงิน 2,021.4692 ล้านบาท
วันที่ 2 สิงหาคม 2565 นายธนกร วังบุญคงชนะ โฆษกประจำสำนักนายกรัฐมนตรี แถลงมติคณะรัฐมนตรีเห็นชอบ โครงการค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคโควิด-19 ค่ารักษาพยาบาลแก่กลุ่มผู้ไร้สิทธิการรักษาพยาบาลโควิด-19 วงเงิน 1,923.1426 ล้านบาท และเห็นชอบโครงการค่าฉีดวัคซีนกลุ่มบุคคลที่มีปัญหาสถานะและสิทธิรวมทั้งผู้ที่ไม่ใช่ประชาชนไทย วงเงิน 98.3266 ล้านบาท ที่เกิดขึ้นจริงและได้ดำเนินการไปแล้วในช่วงเดือนตุลาคม 2664- เดือนมิถุนายน 2565
โครงการค่าใช้จ่ายในการบรรเทา แก้ไขปัญหาและเยียวยาผู้ที่ได้รับผลกระทบจากการระบาดของโรคโควิด-19 ค่ารักษาพยาบาลแก่กลุ่มผู้ไร้สิทธิการรักษาพยาบาลโรคโควิด-19 กรอบวงเงิน 1,923.1426 ล้านบาท เป็นค่าใช้จ่ายให้กับหน่วยบริการ ในการดำเนินการ การตรวจรักษาพยาบาลกลุ่มคนไร้สิทธิการรักษาซึ่งอาศัยอยู่ในประเทศไทย ป้องกันและลดการแพร่กระจายของโรคโควิด-19 สู่คนไทยจากการเปิดประเทศและเตรียมการสู่โรคประจำถิ่น รวมทั้งเป็นค่าชดเชยค่าใช้จ่ายในการรักษาพยาบาลโรคโควิด-19 กรณีผู้ป่วยที่ไร้สิทธิการรักษาพยาบาลให้กับหน่วยบริการ กลุ่มเป้าหมาย ประกอบด้วย คนต่างด้าวไร้สิทธิเบิกค่ารักษาพยาบาล หรือ ผู้ไร้สัญชาติ หรือ ผู้มีประกันสุขภาพคนต่างด้าวหรือแรงงานต่างด้าว เนื่องจากสิทธิประโยชน์ไม่ครอบคลุมการรักษาโรคโควิด-19 รวมถึงการรักษาพยาบาลของกลุ่มเป้าหมายที่มีอาการไม่พึงประสงค์จากการฉีดวัคซีน
ในส่วนโครงการค่าฉีดวัคซีนกลุ่มบุคคลที่มีปัญหาสถานะและสิทธิรวมทั้งผู้ที่ไม่ใช่ประชาชนไทย กรอบวงเงิน 98.3266 ล้านบาท เพื่อจ่ายค่าบริการการฉีดวัคซีนป้องกันโควิด-19 แก่บุคคลที่มีปัญหาสถานะและสิทธิ รวมทั้งผู้ที่ไม่ใช่ประชาชนไทยให้กับหน่วยบริการ
วันพุธที่ 22 ธันวาคม 2564
ธอส. มอบ 1 ล้านบาท สนับสนุนโครงการผ่าตัดข้อไหล่ข้อศอกและข้อเท้าเทียมเพื่อผู้ป่วยยากไร้ เฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ธอส.มอบเงินจำนวน 1 ล้านบาท ให้แก่ คณะแพทยศาสตร์วชิรพยาบาลมหาวิทยาลัยนวมินทราธิราช เพื่อสนับสนุนโครงการ “ผ่าตัดข้อไหล่ ข้อศอกและข้อเท้าเทียมเพื่อผู้ป่วยยากไร้เฉลิมพระเกียรติ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ธนาคารอาคารสงเคราะห์ มอบเงินจำนวน 1 ล้านบาท ให้แก่ คณะแพทยศาสตร์วชิรพยาบาลมหาวิทยาลัยนวมินทราธิราช เพื่อสนับสนุนโครงการ “ผ่าตัดข้อไหล่ ข้อศอกและข้อเท้าเทียมเพื่อผู้ป่วยยากไร้เฉลิมพระเกียรติ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสมหามงคล พระชนมายุ 66 พรรษา” เพื่อช่วยเหลือผู้ยากไร้ที่มีภาวะกระดูกข้อไหล่หักซับซ้อน ให้ได้มีโอกาสเข้าถึงบริการและได้รับการรักษาพยาบาลด้วยเทคโนโลยีทางการแพทย์ชั้นสูง
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการแสดงความจงรักภักดี สำนึกในพระมหากรุณาธิคุณ และเฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ที่บำเพ็ญพระราชกรณียกิจนานัปการ เพื่อความร่มเย็นของประชาชนตลอดมา และเนื่องในโอกาสมหามงคล ทรงเจริญพระชนมายุ 66 พรรษา เมื่อวันที่ 2 เมษายน 2564 ธอส. ในฐานะสถาบันการเงินเฉพาะกิจของรัฐ จึงได้มอบเงินจำนวน 1,000,000 บาท ให้แก่คณะแพทยศาสตร์วชิรพยาบาล มหาวิทยาลัยนวมินทราธิราช เพื่อสนับสนุนในโครงการ “ผ่าตัดข้อไหล่ข้อศอกและข้อเท้าเทียมเพื่อผู้ป่วยยากไร้เฉลิมพระเกียรติ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสมหามงคล พระชนมายุ 66 พรรษา” ซึ่งเป็นโครงการที่จัดทำขึ้นเพื่อช่วยเหลือผู้เริ่มทำการผ่าตัดผู้ป่วยยากไร้ที่มีปัญหาทางด้านข้อไหล่เสื่อม ข้อศอกเสื่อม และข้อเท้าเสื่อม หรือผู้ป่วยที่มีภาวะกระดูกข้อไหล่หักซับซ้อน ให้ได้มีโอกาสเข้าถึงบริการและได้รับการรักษาพยาบาลด้วยเทคโนโลยีทางการแพทย์ชั้นสูง จากแพทย์ผู้เชี่ยวชาญระดับประเทศ โดยมี ผู้ช่วยศาสตราจารย์จักราวุธ มณีฤทธิ์ คณบดีคณะแพทยศาสตร์วชิรพยาบาล มหาวิทยาลัยนวมินทราธิราช เป็นผู้รับมอบเงินสนับสนุนจาก ดร.กิริฎา เภาพิจิตร กรรมการธนาคาร ธอส. ในฐานะประธานกรรมการกำกับดูแลกิจการที่ดีและความรับผิดชอบต่อสังคมและสิ่งแวดล้อม (CG&CSR) ธอส. และนายฉัตรชัย ศิริไล กรรมการผู้จัดการ ธอส. พร้อมด้วยคณะผู้บริหารระดับสูงของธนาคารร่วมในพิธี
ทั้งนี้ ที่ผ่านมา ธอส. ได้ให้การสนับสนุนงบประมาณ ให้แก่ โรงพยาบาลวชิรพยาบาล ในการจัดสร้างหอผู้ป่วยไอซียูความดันลบแบบห้องแยก “เตียงต่อชีวิต” พร้อมทั้งอาหารกลางวันและน้ำดื่มธนาคาร รวมถึงหน้ากากอนามัยพร้อมสายคล้องที่จัดทำโดยพนักงานจิตอาสาของธนาคาร ให้แก่บุคลากรการทางการแพทย์ และประชาชนที่มาใช้บริการ โรงพยาบาลวชิรพยาบาล คณะแพทยศาสตร์ มหาวิทยาลัยนวมินทราธิราช มาแล้วอีกด้วย สำหรับกิจกรรมดังกล่าวสอดคล้องกับนโยบายการแสดงความรับผิดชอบต่อสังคมและสิ่งแวดล้อม หรือ CSR ของธนาคาร ด้วยความห่วงใยและตระหนักถึงปัญหาความเดือดร้อนของประชาชน อีกทั้งเป็นการสร้างจิตสำนึกในการเป็นจิตอาสาเพื่อช่วยเหลือสังคมให้ดียิ่งขึ้นต่อไป
วันจันทร์ที่ 27 ธันวาคม 2564
กรมทางหลวงชนบท พร้อมรองรับการเดินทางช่วงเทศกาลปีใหม่ 2565
เตรียมแผนอำนวยความสะดวกและปลอดภัยให้กับประชาชน ตามนโยบายของรัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กระทรวงคมนาคม เปิดเผยว่า ในช่วงเทศกาลปีใหม่จะมีการเดินทางท่องเที่ยวและเดินทางกลับภูมิลำเนาของประชาชนเป็นจำนวนมาก ทช. คำนึงถึงความสำคัญในการป้องกันและลดความเสี่ยงระหว่างการเดินทางในช่วงเวลาดังกล่าว จึงดำเนินการจัดทำแผนอำนวยความสะดวกและปลอดภัยรองรับการเดินทางของประชาชนในช่วงเทศกาลปีใหม่ 2565 ระหว่างวันที่ 29 ธันวาคม 2564 - วันที่ 4 มกราคม 2565 ภายใต้การรณรงค์ “เดินทางสะดวก ปลอดภัย ห่างไกลโควิด” เพื่อเป็นแนวทางปฏิบัติทั้งในส่วนกลางและส่วนภูมิภาค โดยการบูรณาการร่วมกับหน่วยงานในพื้นที่ในการร่วมป้องกันและลดอุบัติเหตุทางถนน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้กำชับให้หน่วยงานในสังกัดอำนวยความสะดวกและปลอดภัยให้กับประชาชน สำหรับการเดินทางช่วงเทศกาลปีใหม่ 2565 มีแผนดำเนินการ ดังนี้
ช่วงเตรียมความพร้อมและช่วงการรณรงค์ (ระหว่างวันที่ 14 - 28 ธันวาคม 2564)
- ปรับปรุงซ่อมแซมถนนและสะพานในความรับผิดชอบให้มีความสะดวกปลอดภัย พร้อมติดตั้งอุปกรณ์อำนวยความปลอดภัย ไฟฟ้าแสงสว่าง และสัญญาณจราจรให้ครบถ้วน
- ตรวจสอบปรับปรุงป้ายจราจร เครื่องหมายจราจร ไฟฟ้าแสงสว่าง รวมถึงไฟสัญญาณจราจร
ในเส้นทางลัดทางเลี่ยงและเส้นทางเข้าแหล่งท่องเที่ยวให้สามารถใช้งานได้ตามปกติ
- วางแผนการดำเนินงานในบริเวณโครงการก่อสร้างหรือบูรณะถนนและสะพานให้สอดคล้องกับ
ช่วงเทศกาล พร้อมเร่งเตรียมความพร้อมคืนพื้นผิวจราจรให้ประชาชนสัญจรได้อย่างสะดวกและปลอดภัย
- ตรวจสอบเตรียมความพร้อมระบบสายด่วน 1146 ระบบ CCTV ระบบวิทยุสื่อสาร และระบบ Conference
- ประชาสัมพันธ์และรณรงค์การอำนวยความสะดวกและปลอดภัยของ ทช. ผ่านช่องทางต่าง ๆ
ช่วงควบคุมเข้มข้น (ระหว่างวันที่ 29 ธันวาคม 2564 - 4 มกราคม 2565)
- คืนพื้นผิวจราจรพร้อมหยุดการดำเนินงานในบริเวณโครงการก่อสร้างหรือบูรณะถนนและสะพาน พร้อมติดตั้งอุปกรณ์อำนวยความปลอดภัย ไฟแสงสว่าง และไฟสัญญาณจราจรให้ครบถ้วน
- จัดตั้งศูนย์ความปลอดภัยทั้งส่วนกลางและส่วนภูมิภาค พร้อมจัดเจ้าหน้าที่ประสานงานทั้งหน่วยงานภายในและภายนอก รวมถึงจัดเจ้าหน้าที่ประจำสายด่วน 1164 ระบบ CCTV ระบบวิทยุสื่อสาร และระบบ Conference
- จัดตั้งหน่วยบริการประชาชน โดยพิจารณาจากความเหมาะสมของแต่ละพื้นที่และสถานการณ์การแพร่ระบาดของโรคติดเชื้อไวรัส COVID-19
- จัดชุดตรวจการณ์เฝ้าระวังอุบัติเหตุ อำนวยความสะดวก และปลอดภัยแก่ผู้ใช้ทาง ติดตั้งสัญญาณไฟแจ้งเตือนบริเวณจุดเสี่ยง ทางลาดชัน และบริเวณที่เกิดอุบัติเหตุบ่อยครั้ง พร้อมจัดเก็บข้อมูลจุดที่เกิดอุบัติเหตุ
ช่วงหลังเทศกาล (ระหว่างวันที่ 5 มกราคม - 5 กุมภาพันธ์ 2565)
- รวบรวมสรุปข้อมูลอุบัติเหตุ วิเคราะห์ ประมวลผล พร้อมทั้งเสนอแนวทางแก้ไข และป้องกัน
- สนับสนุนงบประมาณในการปรับปรุง และแก้ไข จุดอันตรายที่เกิดอุบัติเหตุช่วงควบคุมเข้มข้น
- เร่งดำเนินการปรับปรุง และแก้ไข (ระยะสั้น) จุดที่เกิดอุบัติเหตุให้แล้วเสร็จโดยเร็ว
ทั้งนี้ ประชาชนสามารถติดต่อสอบถามเส้นทางของ ทช. หรือแจ้งเหตุได้ที่สายด่วน ทช. โทร. 1146 หรือ เว็บไซต์ www.drr.go.th
วันเสาร์ที่ 14 สิงหาคม 2564
สธ.เผยรพ.บุษราคัม-ศูนย์นิมิบุตร ดูแลผู้ป่วยโควิดเต็มศักยภาพ
กระทรวงสาธารณสุข เผย ขณะนี้โรงพยาบาลบุษราคัม และศูนย์แรกรับและส่งต่อนิมิบุตร ดูแลผู้ป่วยโควิด 19 ทั้งกลุ่มสีเหลืองและสีแดงเต็มศักยภาพ ส่วนต่างจังหวัดแนวโน้มพบผู้ติดเชื้อเพิ่ม ขอความร่วมมือประชาชนเดินทางเท่าที่จำเป็น เน้นมาตรการป้องกันตนเอง
กระทรวงสาธารณสุข เผย ขณะนี้โรงพยาบาลบุษราคัม และศูนย์แรกรับและส่งต่อนิมิบุตร ดูแลผู้ป่วยโควิด 19ทั้งกลุ่มสีเหลืองและสีแดงเต็มศักยภาพ ส่วนต่างจังหวัดแนวโน้มพบผู้ติดเชื้อเพิ่ม ขอความร่วมมือประชาชนเดินทางเท่าที่จำเป็น เน้นมาตรการป้องกันตนเองอย่างเข้มงวด พร้อมทั้งขยายจุดฉีดที่รพ.สต.ให้ประชาชนเข้าถึงวัคซีนมากขึ้น
วันนี้ (14 สิงหาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ถึงสถานการณ์โรคโควิด 19 ว่า วันนี้มีผู้ติดเชื้อรายใหม่ 22,086 ราย หายป่วยกลับบ้าน 23,672 ราย เสียชีวิต 217 รายซึ่งเป็นแนวโน้มที่ดีว่ามีผู้หายป่วยมากขึ้น อย่างไรก็ตาม ขณะนี้โรงพยาบาลทุกสังกัดยังคงมีผู้ป่วยโควิด 19 รับการรักษาเต็มศักยภาพ โดยเฉพาะผู้ป่วยอาการปานกลาง (สีเหลือง) และผู้ป่วยอาการหนัก (สีแดง) โดยในส่วนของโรงพยาบาลบุษราคัมรับผู้ป่วยโควิด 19 เข้ามารักษาเพิ่มขึ้นอย่างต่อเนื่อง ข้อมูล ณ วันที่ 13 สิงหาคม 2564 มีผู้ป่วยทั้งสิ้น 3,473 ราย ในจำนวนนี้เป็นผู้ป่วยอาการปานกลางถึงค่อนไปทางหนัก 3,334 ราย และผู้ป่วยอาการหนัก 139 ราย ต้องใช้ออกซิเจนอัตราไหลสูง 132 ราย และใส่เครื่องช่วยหายใจ 7 ราย ส่วนศูนย์แรกรับและส่งต่อนิมิบุตร มีการรับผู้ป่วยไว้ดูแลถึง 211 ราย ในจำนวนนี้เป็นผู้ป่วยอาการปานกลาง 85 ราย และอาการหนัก 19 ราย เนื่องจากการหมุนเวียนผู้ป่วยกลุ่มสีเหลืองและสีแดงยังทำได้จำกัด
นายแพทย์เกียรติภูมิ กล่าวต่อว่า สำหรับสถานการณ์ในส่วนภูมิภาคมีแนวโน้มพบผู้ติดเชื้อเพิ่มขึ้น จากการเดินทางกลับภูมิลำเนา รวมถึงการติดเชื้อในครอบครัว สถานที่ทำงาน สถานประกอบการ และชุมชน จึงขอความร่วมมือให้ประชาชนเดินทางเท่าที่จำเป็น พร้อมทั้งเคร่งครัดมาตรการป้องกันตนเอง สวมหน้ากากอนามัย เว้นระยะห่าง หลีกเลี่ยงสถานที่เสี่ยง/แออัด ส่วนผู้ที่เป็นกลุ่มเสี่ยง ได้แก่ ผู้สูงอายุ 60 ปีขึ้นไป ผู้ป่วย 7 กลุ่มโรคเรื้อรัง และหญิงตั้งครรภ์ 12 สัปดาห์ขึ้นไป ขอให้ไปฉีดวัคซีนป้องกันโควิด 19 ตามที่สถานพยาบาลนัดหมาย เพื่อลดโอกาสเกิดอาการรุนแรงและเสียชีวิต ทั้งนี้ได้ให้ขยายจุดฉีดที่โรงพยาบาลส่งเสริมสุขภาพตำบลเพื่อให้กลุ่มเสี่ยงและประชาชนทั่วไปเข้าถึงวัคซีนได้มากขึ้น
*********************************** 14 สิงหาคม 2564
วันพุธที่ 4 สิงหาคม 2564
Thailand to export rice to Iraq for the first time in 7 years
Thailand to export rice to Iraq for the first time in 7 years
Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-chawaspleased to bereported on theplannedexport of 44,000 tons of Thai rice toIraq for the first time in 7 years.The Government stands ready tosupportexporterstoopenmore marketsfor Thai ricein addition totheexisting markets (premium/general/niche markets). This export activity would boost confidence of Thai rice among the Iraqis,and benefittheThai farmers.
According to the Government Spokesperson,44,000 tons of100% whitericewill be dispatched in the middle of August, the first lot to Iraq in 7 yearssincethe country’s suspension ofrice import from Thailand.It is expected that Thai rice exportersbe able tocontinue toexport rice to Iraq.The Government commits to provide continuous supporttoincreaseThai agricultural productexport to other Asian countries, the Middle East, and other continents. The Prime Minister also enjoined Ministry of Commerce topromote Thai rice and other agricultural products in a bid to increase global market share and toreplace the slowdown in domestic consumptionas a result ofthe economicand COVID-19 crisis.
วันศุกร์ที่ 10 กันยายน 2564
ประกาศ ขสมก. ประจำวันที่ 10 กันยายน 2564​ พบพนักงานติดเชื้อไวรัส COVID-19 จำนวน​ 10 ราย
ประกาศ ขสมก. ประจำวันที่ 10 กันยายน 2564​ พบพนักงานติดเชื้อไวรัส COVID-19 จำนวน​ 10 ราย
1) พนักงานขับรถโดยสารปรับอากาศ สาย 20 เพศชาย อายุ 32 ปี
2) พนักงานเก็บค่าโดยสารรถธรรมดา สาย 178 เพศหญิง อายุ 28 ปี
3) พนักงานขับรถโดยสารปรับอากาศ สาย 22 เพศชาย อายุ 33 ปี
4) หัวหน้ากลุ่มงานปฏิบัติการเดินรถ 1 เขตการเดินรถที่ 2 เพศชาย อายุ 49 ปี
5) พนักงานเก็บค่าโดยสารรถธรรมดา สาย 22 เพศหญิง อายุ 25 ปี
6) พนักงานขับรถโดยสารปรับอากาศ สาย 145 เพศชาย อายุ 56 ปี
7) พนักงานเก็บค่าโดยสารรถธรรมดา สาย 50 เพศหญิง อายุ 46 ปี
8) นายท่าปล่อยรถโดยสาร สาย 136 และสาย 205 เพศชาย อายุ 48 ปี
9) พนักงานเก็บค่าโดยสารรถธรรมดา สาย 70 เพศหญิง อายุ 31 ปี
10) พนักงานขับรถโดยสารธรรมดา สาย 70 เพศชาย อายุ 33 ปี
วันจันทร์ที่ 1 สิงหาคม 2565
สุดปลื้ม! เที่ยวบินใหม่ “กทม. - เจดดาห์” ตอกย้ำสัมพันธ์แน่นแฟ้น ไทย - ซาอุฯ เที่ยวแรก 19 ส.ค. 65
.....
พล.อ.ประยุทธ์ จันทร์โอชา นายกรัฐมนตรี และ รมว.กห. ยินดีที่การบินไทยเปิดเส้นทางใหม่ “กรุงเทพฯ - เจดดาห์” โดยจะเริ่มให้บริการเที่ยวบินแรกในวันที่ 19 ส.ค. 65 เป็นการตอกย้ำสัมพันธภาพที่ดียิ่งระหว่างสองประเทศภายหลังการเยือนซาอุดีอาระเบียอย่างเป็นทางการของนายกรัฐมนตรีเมื่อเดือน ม.ค. 65 ที่ผ่านมา คาดว่าเส้นทางบินใหม่นี้จะทำให้มีนักท่องเที่ยวชาวซาอุดีอาระเบียเดินทางมาไทยเพิ่มขึ้นถึง 10 เท่า และยังช่วยให้ชาวไทยมุสลิมเดินทางไปแสวงบุญที่นครเมกกะได้อย่างสะดวกสบายมากขึ้น
.
รัฐบาลจะร่วมกับการบินไทยโปรโมตอัตลักษณ์ของพื้นที่ จ.ชายแดนใต้ ผ่านเส้นทางการบินใหม่นี้ เช่น คัดสินค้าท้องถิ่นเข้าวางขายในร้านไทยช็อป ซึ่งมีลูกค้าจากทั่วโลกสั่งซื้อสินค้าผ่านทางออนไลน์ นำวัตถุดิบท้องถิ่นมาต่อยอดให้บริการบนเครื่องบิน เช่น เกลือหวานจากปัตตานี ลูกหยีนราธิวาส กล้วยหินยะลา และพาผู้สื่อข่าวจากซาอุดีอาระเบียมาทัศนศึกษาประเทศไทย โดยเฉพาะในจังหวัดชายแดนใต้ ซึ่งมีความโดดเด่นเรื่องสังคมพหุวัฒนธรรม
.
อ่านเพิ่มเติม คลิก >>https://www.thaigov.go.th/news/contents/details/57313
#ไทยคู่ฟ้า#ร่วมต้านโควิด19
-------------------